ཡུན་ནན་ཞིང་ཆེན་ནགས་ཚལ་སྤྱི་བདེ་ཅུས་ནས་ཤེས་རྟོགས་བྱུང་བར་གཞིགས་ན།ཉེ་ལམ་ཉེན་རྟོག་པས་ཡུན་ནན་ཞིང་ཆེན་ཧྲོ་ཐུང་གྲོང་ཁྱེར་ཡན་ཅིན་རྫོང་དུ་དོམ་ཁྲ་བསད་པའི་གྱོད་གཞི་ཞིག་རྩད་ཆོད་བྱུང་ཡོད་པ་དང་།ད་སྔ་དོགས་ཡོད་ཉེས་ཅན་མི་སྣ༡༠འཛིན་བཟུང་བྱས་ནས་དོམ་པགས་གཅིག་དང་།དོམ་ཤ་སྤྱི་རྒྱ་༩༧༥།དོམ་རྐང་གཉིས།མགོ་རུས་དུམ་བུ་གཉིས།དོམ་མཁྲིས་གཅིག་བཅས་རྩད་ཆོད་ལག་ཟིན་བྱུང་ཡོད།དེ་ཡང་དོམ་ཁྲ་ནི་རྒྱལ་ཁབ་ཀྱི་གཅེས་ནོར་ཞེས་རྒྱལ་ཁབ་རིམ་པ་དང་པོའི་སྲུང་སྐྱོབ་སྲོག་ཆགས་གཙོ་གྲས་རེད།གཞན་ཕིང་ཕེ་གསར་འགྱུར་དྲ་བས་བཀོད་འཕྲིན་ལྟར་ན།དེ་སྔོན་གསར་འགོད་པར་དོམ་ཁྲ་བསད་སྐོར་གྱི་གསར་འཕྲིན་འབྱོར་རྗེས།ཡུན་ནན་ཞིང་ཆེན་ནགས་ཚལ་སྤྱི་བདེ་ཅུས་ནས་ར་སྤྲོད་བྱས་པར་གནས་ཚུལ་ཐག་ཆོད་བྱུང་པར།གྱོད་དོན་བྱུང་དུས་ནི་ན་ནིང་ལོའི་ཟླ༡༢པའི་ཚེས་༤ཉིན་ཡིན་ཏེ།དོམ་ཁྲ་དར་མ་ཞིག་དམར་གསོད་བཏང་པ་དང་།དམར་གསོད་གཏོང་མཁན་ཝང་ག་གེ་མོ་སྤུན་གཉིས་དང་དོམ་ཤ་ཉོ་མཁན་ཝུའུ་ག་གེ་གོ་བཅས་འཛིན་བཟུང་ཐེབས་འདུག